**Viitorul facultativ**

*Dorin Tudoran*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ziua strabate in viata mea ca printr-o strecuratoare

zdrentuita; la varsta aceasta poti fi proclamat in ovatii

imparat, scuipat in obraz ca impostor, poti sa fii,

poti muri cu maruntaiele ucigandu-se unul pe celalalt

poti paste o nesfarsita turma de porci prin jirul

alunecos.

Totul poate fi viata si nu este.

Totul poate fi moarte

si n-are putere sa fie nici atat.

Ziua strabate cu greu dar o face,

ochii ei sunt ochi de statuie - albi si nimic altceva,

numai tu poti turna in ei viata sau macar

sa lipesti deasupra-le cu scotch ori guma arabica o privire

decupata din vreun album; numai tu poti picura in ipsosul

exoftalmic un bob de atropina.

Ziua strabate cu greu, peste ochii ei

masina ta de scris trece doliul panglicii sale - fictiunea.

Si iata-i: se misca, se umplu de stiri, de romane fluviu,

de lacrimi si foiletoane, aprige pamflete si reportaje de pe front,

de tipetele dezarticulate ale poetului

candva tanar si genialoid, azi - un raft incert de biblioteca.

„inca putin" iti spui, „inca putin" iti soptesti, „si ai invins"

ziua strabate cu greu,

Premiul

Nobel pentru pace triseaza

si el anul acesta, firma

I.B.M. lanseaza masina de scris

cu cap rotativ, un fel de craniu cu 30-40 de guri.

Ai invins de mult -

imparatul a fost debarcat, maruntaiele sale s-au sfasiat

unul pe celalalt in necrutatoare lupte intestine,

padurile de fag ia-le de unde nu-s,

ia-le de un' s-au dus,

impostorul a fost uitat inainte de-a recunoaste ceva,

porcii aceia nenumarati s-au reprofilat in contrabanda

de carne,

undeva intr-o lume - nici prima, nici macar a doua,

intr-o lume tarandu-se-n urma acestora ca o umbra balbaita

unde cumperi de la primul venit

chiar daca e un porc ce-si vinde propria carne.

Ziua strabate cu greu dar o face.

intorcandu-te acasa prin parcul plin de statui

il zaresti pe impostor incurcat in matele imparatului

vezi porcii frecandu-se de soclul statuilor, jirul a ajuns

pana la glezna noptii, frontul s-a largit considerabil

romanele fluvii, reportajele de la fata locului o spun.

Ai invins de mult - impostorul a fost debarcat.

Sau

imparatul?

Oricum cineva s-a incurcat in propriile-i

mate sau nu, nu padurile de fag erau acelea.

Da?

Nu!

Padurile de fag ia-le de unde nu-s

ia-le de un' le-a dus impostoail cu mate de imparat, oh!, nu, gresesc -

imparatul cu mate de impostor; cineva, oricum, a fost

debarcat,

jirul a fost scuipat in obraz.

Sau nu.

Nu, iertare jirului: el ar fi putut sa fie

dar n-a fost; nici viata, nici moarte n-a avut putere sa fie.

Ajuns acasa mai mult mort, viule, tu

te-nfasori in doliul masinii de scris si dandu-ti foc

strans legat in panglica fina

abia simti pe propria-ti piele

ca el e si negru si rosu; si iarasi negru,

ca moartea ta poate incepe cu orice litera - celelalte vor urma

constiincioase;

te-apuca disperarea la gandul

ca maine s-ar putea sa invingi din nou, ca trebuie sa invingi si maine,

si-ti spui ca de-i pe-asa

vei incepe prin a da in judecata

Premiul

Nobel pentru pace

din acest an

poate

I.B.M.-ul -

nu se va putea spune ca te ocupi de fleacuri;

pentru catava vreme vei fi in centrul atentiei,

iar cand totul va trece;

dar pana una alta, maine iar trebuie

sa invingi si ziua strabate in viata ta ca printr-o

strecuratoare.

Zdrentuita. „inca putin si-ai invins" -iti spui.

2

De-am fi tot noi aceia -

vantul se va opri

ploaia

nici ea nu va mai bate

iar haina

ei bine haina nu va mai fi

uda si grea

si nici a caine batut

nu va mai mirosi

noaptea ni se va parea usoara

ca o pilota umpluta cu fulgi de papadie;

doar ochii

si ororile solemne

3

Invata-ma sa bocesc cum altadata

stiinta nerusinata de-a fi fericit

mi-o inoculai fara sa simt -

un singur lucru sa nu uiti;

nu pot veni la repetitii

eu

care n-am gustat niciodata scamatoria porumbeilor

din

San

Marco

prefacandu-se - imperii in sir! -

ca muta orasul atarnat de ciocurile lor istorice

pe-un loc mai sigur —

nu exista terra ferma

si-odata tot trebuia sa-ti vezi maruntaiele

zvacnind in gheara

lacuita de-atatea curente

pana la a face din ea

un simplu motiv cultural.

Trebuia odata

si e acum!

4

Va veni si victoria candva

Cu sau fara de brate

lipsita de aripi sau macar

de una.

Cineva o va aseza

intr-un muzeu

imnurile vor incepe sa siroiasca

din buretele prea-plin al asteptarii.

Numai zborul ei pana la noi

va ramane pururi dincolo

nu ca o realitate abstracta

ci ca o fiara

nestiind nicicand

sa manance din palma.

Cu aripi ori numai cu brate va sosi!

5

Ce sansa

inca tanar si nefericit

ascultand zilnic cum crapa

pielea realitatii inconjuratoare

ca un rinocer tasnind din zalele sale de fonta

si nimic

absolut nimic nu-ti sopteste:

„N-ai dreptate - moartea e

doar un motiv cultural,

sau macar disperarea".

Ce sansa!

inca tanar si inca asteptand

nefericirea luminandu-te

ca fildesul fermecat

dintr-o alta mie si una

de nopti.

Chiar asa, ce sansa!

6

„Bonne chance, mon petit vierzhen" -

mana impingandu-ma

trecandu-ma dincolo de orizont

firul acela atat de subtire

si atat de

de netrecut.

7.

Daca tu, moarte,

nu mai ai loc de mine

iar tu, viata,

nu tremuri parasindu-ma,

ci aluneci asemeni sarpelui

din pielea naparlita,

atunci

luati-va, neinduplecatelor,

luati-va de beregata voi doua

scrieti, una pe gatul celeilalte, sentinta

ca pe calendarul desavarsit al naturii,

dar lasati-ma, zic, sa va admir

inghitindu-mi lacrima amestecata

cu scuipat

ca pe un ou de aur;

tragedia mea e

ca sunt pregatit pentru fiecare din voi doua -

slabiciunea voastra nu e mai mica:

voi nu va cunoasteti

decat prin mine.

Ci dati-mi linistea sa va admir

nemairostindu-va numele!